**Naziv i adresa ustanove**

**Program obrazovanja**

**za stjecanje mikrokvalifikacije**

**klasične ručne masažne tehnike**

**Mjesto, mjesec, godina**

**1. OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Osobne, usluge zaštite i druge usluge | | |
| **Naziv programa** | Program obrazovanja za stjecanje mikrokvalifikacije klasične ručne masažne tehnike | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Lokomotorni sustav (razina 4) SIU 2: Ostali organski sustavi (razina 4)  SIU 3: Kozmetička procjena stanja kože (razina 4)  SIU 4: Zaštita na radu u kozmetičkom salonu (razina 4)  SIU 5: Primjena radnih procedura u kozmetičkom salonu (razina 4)  SIU 6: Klasična ručna masaža i vezivno-tkivna masaža (razina 4) | | |
| **Obujam u bodovima (CSVET)** | **11 CSVET**  SIU 1: Lokomotorni sustav (1 CSVET)  SIU 2: Ostali organski sustavi (2 CSVET)  SIU 3: Kozmetička procjena stanja kože (2 CSVET)  SIU 4: Zaštita na radu u kozmetičkom salonu (1 CSVET)  SIU 5: Primjena radnih procedura u kozmetičkom salonu (1 CSVET)  SIU 6: Klasična ručna masaža i vezivno-tkivna masaža (4 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | | **Sektorski kurikulum** |
| **SZ Kozmetičar/Kozmetičarka**  <https://hko.srce.hr/registar/standard-zanimanja/detalji/511>  **SKOMP 1:** Provedba postupaka kozmetičkih masažnih tehnika lica  <https://hko.srce.hr/registar/skup-kompetencija/detalji/4212>  **SKOMP 2:** Planiranje i određivanje programa kozmetičkog tretmana <https://hko.srce.hr/registar/skup-kompetencija/detalji/4202>  **SKOMP 3:** Planiranje i organizacija rada te određivanje programa kozmetičkog tretmana  <https://hko.srce.hr/registar/skup-kompetencija/detalji/4201>  **SKOMP 4:** Provedba tretmana njege kože lica i tijela <https://hko.srce.hr/registar/skup-kompetencija/detalji/4203> | **SK Kozmetičar/Kozmetičarka (standard strukovnog dijela kvalifikacije)**  <https://hko.srce.hr/registar/standard-kvalifikacije/detalji/468>  **SIU 1:** Lokomotorni sustav  <https://hko.srce.hr/registar/skup-ishoda-ucenja/detalji/13383>  **SIU 2:** Ostali organski sustavi <https://hko.srce.hr/registar/skup-ishoda-ucenja/detalji/9519>  **SIU 3:** Kozmetička procjena stanja kože <https://hko.srce.hr/registar/skup-ishoda-ucenja/detalji/9515>  **SIU 4:** Zaštita na radu u kozmetičkom salonu  <https://hko.srce.hr/registar/skup-ishoda-ucenja/detalji/9510>  **SIU 5:** Primjena radnih procedura u kozmetičkom salonu  <https://hko.srce.hr/registar/skup-ishoda-ucenja/detalji/9511>  **SIU 6:** Klasična ručna masaža i vezivno-tkivna masaža <https://hko.srce.hr/registar/skup-ishoda-ucenja/detalji/13382> | |  |
| **Uvjeti za upis u program** | Posjedovanje prethodne kvalifikacije minimalno na razini 4.1 HKO-a | | |
| **Uvjeti stjecanja programa (završetka programa)** | * Stečenih **11 CSVET bodova** * Uspješna završna provjera stečenih znanja usmenim i/ili pisanim provjerama te provjera vještina provodi se izvođenjem tretmana klasične ručne masaže / vezivno-tkivne masaže u zadanom vremenskom roku uz primjenu mjera zaštite na radu, higijenskih mjera i primjene poslovnog komuniciranja s klijentom, a temeljem unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije *klasične ručne masažne tehnike*. | | |
| **Trajanje i načini izvođenja nastave** | Program obrazovanja za stjecanje mikrokvalifikacije *klasične ručne masažne tehnike* provodi se redovitom nastavom u trajanju od **275 sati**, uz mogućnost izvođenja teorijskog dijela programa putem *online* prijenosa u stvarnom vremenu. Ishodi učenja ostvaruju se vođenim procesom učenja u ustanovi u trajanju od **95 sati**, učenjem temeljenim na radu, u trajanju od **135 sati**, a dijelom samostalnim aktivnostima polaznika, u trajanju od **45 sati**. | | |
| **Horizontalna prohodnost** |  | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | Materijalni uvjeti:   * Standardna učionica opremljena računalom s pristupom internetu, projektorom i zaslonom. * Specijalizirana učionica/kabinet opremljen specifičnim nastavnim sredstvima potrebnima za realizaciju modula.   **Učenje temeljeno na radu u ustanovi:**   * Praktikum za masažu opremljen osnovnim instalacijama, kozmetičkim priborom, preparatima (masažna ulja, sredstva za dezinfekciju), aparatima i opremom, projektorom i platnom (zaslonom). * Osnovna oprema: podesivi kozmetički ležajevi, radne stolice, radni stolići. * Osnovni aparati: grijači za masažno ulje i ručnike. * Pomoćna oprema: pamučne deke za pokrivanje, frotirne deke, pamučne plahte, ručnici. * Pribor: škare, zdjele za vodu, posude za odlaganje vate, posude za odlaganje otpadnog materijala na radnom stolu.   **Učenje temeljeno na radu kod poslodavca:**   * Kozmetički/masažni salon opremljen gore navedenim instalacijama, kozmetičkim priborom, preparatima, aparatima i opremom (osim projektora i platna/zaslona). * Obvezna zaštitna oprema za provedbu učenja temeljenog na radu: zaštitna odjeća u vlasništvu polaznika.   <https://hko.srce.hr/registar/skup-ishoda-ucenja/detalji/13383>  <https://hko.srce.hr/registar/skup-ishoda-ucenja/detalji/9519> <https://hko.srce.hr/registar/skup-ishoda-ucenja/detalji/9515> <https://hko.srce.hr/registar/skup-ishoda-ucenja/detalji/9510>  <https://hko.srce.hr/registar/skup-ishoda-ucenja/detalji/9511>  <https://hko.srce.hr/registar/skup-ishoda-ucenja/detalji/13382>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program. Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik. Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika. Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana. Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih[*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje. Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. Primijeniti pravila zaštite na radu s obzirom na djelatnost 2. Primjenjivati higijenske mjere dezinfekcije prostora, radnog mjesta, pribora, opreme i kozmetičkih preparata 3. Održavati osobnu higijenu i higijenu radnog mjesta 4. Pripremiti opremu, pribor i aparate za izvođenje kozmetičkog tretmana 5. Pripremiti klijenta s obzirom na vrstu usluge 6. Prepoznati tip i stanje kože kozmetičkom analizom 7. Razlikovati estetske nedostatke kože 8. Primijeniti odgovarajuće kozmetičke preparate, pribor i opremu za izvođenje kozmetičkih masažnih tehnika lica i tijela, wellness rituala i wellness tretmana 9. Provoditi odgovarajući postupak kozmetičke masažne tehnike lica i tijela, wellness rituala i wellness tretmana 10. Planirati i upravljati vremenom za izvođenje ciljanog tretmana ili serije tretmana 11. Pravilno zbrinuti sve vrste otpada u radnom prostoru | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja * dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada ustanove. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | **OSNOVE GRAĐE I FUNKCIJE LJUDSKOG TIJELA** | Lokomotorni sustav | 4 | 1 | 15 | 5 | 5 | 25 |
| Ostali organski sustavi | 4 | 2 | 30 | 10 | 10 | 50 |
| Kozmetička procjena stanja kože | 4 | 2 | 25 | 15 | 10 | 50 |
| **2.** | **PRIMJENA KLASIČNE RUČNE MASAŽE I VEZIVNO-TKIVNE MASAŽE** | Zaštita na radu u kozmetičkom salonu | 4 | 1 | 5 | 15 | 5 | 25 |
| Primjena radnih procedura u kozmetičkom salonu | 4 | 1 | 5 | 15 | 5 | 25 |
| Klasična ručna masaža i vezivno-tkivna masaža | 4 | 4 | 15 | 75 | 10 | 100 |
| **Ukupno:** | | | | **11** | **95** | **135** | **45** | **275** |

*VPUP – vođeni proces učenja i poučavanja*

*UTR – učenje temeljeno na radu*

*SAP – samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **OSNOVE GRAĐE I FUNKCIJE LJUDSKOG TIJELA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/13383>  <https://hko.srce.hr/registar/skup-ishoda-ucenja/detalji/9519>  <https://hko.srce.hr/registar/skup-ishoda-ucenja/detalji/9515> | | |
| **Obujam modula (CSVET)** | **5 CSVET**  SIU 1: Lokomotorni sustav (1 CSVET)  SIU 2: Ostali organski sustavi (2 CSVET)  SIU 3: Kozmetička procjena stanja kože (2 CSVET) | | |
| **Načini stjecanja ishoda učenja (od –do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 70 sati (56 %) | 30 sati (24 %) | 25 sati (20 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je stjecanje temeljnih znanja i vještina o građi i funkciji ljudskog tijela te vještina, samostalnosti i odgovornosti u procjeni stanja kože.  Polaznici će upoznati osnovnu građu ljudskog organizma i uloge organskih sustava u održavanju homeostaze, lokomotorni sustav kao i ostale organske sustave. Steći će osnovna znanja o građi i ulozi kože kao najvećeg ljudskog organa te o promjenama na koži koje mogu biti kontraindikacija za kozmetički masažni tretman. | | |
| **Ključni pojmovi** | *ljudsko tijelo, kosti, mišići, zglobovi, unutarnji organski sustavi, građa kože, uloga kože, tipovi i stanja kože, procjena tipa kože, adneksi kože, eflorescencije, reakcije kože, uzročnici kožnih bolesti, bakterije, virusi, gljivice, paraziti, venska cirkulacija, pigmentacija, tumori kože* | | |
| **Oblici učenja temeljenog na radu** | Učenjem temeljenom na radu stječu se specifična znanja i vještine potrebne za samostalan, siguran i odgovoran rad prilikom procjene stanja kože te prepoznavanja promjena na koži koje mogu biti kontraindikacija za masažni tretman.  Ishode ovog modula polaznici mogu djelomično ostvariti putem učenja temeljenog na radu u ustanovi za strukovno obrazovanje i/ili kod poslodavca u masažnom praktikumu/salonu ili specijaliziranoj učionici. U simulacijama stvarnih situacija polaznici putem projektnih i istraživačkih zadataka, samostalno ili u paru, rješavaju situacijske probleme vezane uz ciljeve modula s namjerom ostvarivanja njegovih ishoda. | | |
| **Literatura i specifična nastavna sredstva potrebna za realizaciju modula** | Stručna literatura:   1. P.Keros, I. Andreis, M. Gamulin (1995.): Anatomija i fiziologija, Školska knjiga 2. J. Sobotta ( 2007.) : Atlas anatomije čovijeka, Naklada Slap 3. Arthur C.Guyton, John E. Hall ( 2012. ): Medicinska fiziologija, Medicinska naklada 4. Gernot Rassner (2004.): Dermatologija udžbenik i atlas, naklada Slap, Jastrebarsko   Specifična nastavna sredstva:   * 3D aplikacije ljudskog tijela; medicinski atlas; model kostura; slike, crteži i filmovi organskih sustava ljudskog tijela; modeli, slike i filmovi o građi kože | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Lokomotorni sustav, 1 CSVET** |
| **Ishodi učenja** | | |
| 1. Razlikovati anatomsku građu ljudskog tijela | | |
| 1. Razlikovati funkciju lokomotornog sustava, posebice mišićnog sustava | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav za ovaj skup ishoda učenja je istraživačka nastava.  Nastavnik uz pomoć suvremene obrazovne tehnologije (3D modela, interaktivnih atlasa ljudskog tijela, računalnih simulacija/animacija i dr.), plakata i atlasa ljudskog tijela interaktivno uvodi polaznika u osnove građe ljudskog tijela, s osobitim naglaskom na lokomotorni sustav njegove funkcije. Polaznici nakon teorijskog uvoda nastavnika istražuju građu i funkciju lokomotornog sustava te prezentiraju rezultate svog rada.  Polaznici sudjeluju u izradama plakata, prezentacija, videa i modela dijelova ljudskog tijela koji se koriste za demonstraciju stečenih znanja nakon svake obrađene tematske cjeline.  Pri ostvarivanju ishoda učenja naglasak se stavlja na aktivno sudjelovanje polaznika.  Nastavnik usmjerava polaznike, prati njihov napredak, prilagođava ritam i sadržaj polaznicima te potiče njihov samostalni rad. | | |
| **Nastavne cjeline/teme** | Topografska anatomija čovjeka Kosti čovjeka Spojevi među kostima Mišići čovjeka | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).  Način i primjer vrednovanja skupa ishoda učenja su samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i odgojno-obrazovne skupine.  **Prijedlog istraživačkog zadatka: Lokomotorni sustav čovjeka**  Polaznici korištenjem literaturnih/internetskih izvora istražuju lokomotorni sustav čovjeka ili jedan njegov dio. Mogu raditi individualno, u paru ili u skupini.  Cilj istraživačkog zadatka je:   * objasniti važnost lokomotornog sustava sa svim svojim funkcijama, * uočiti i razlikovati mišiće i kosti čovjeka na ilustriranom primjeru, * navesti funkcije mišića, kostiju i spojeva među kostima, * opisati građu kosti i mišića.   Rezultate rada polaznici predstavljaju prezentacijom ili videozapisom. Nastavnik vrednuje rezultate rada i prezentaciju grupa te polaznicima daje povratnu informaciju. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Ostali organski sustavi, 2 CSVET** |
| **Ishodi učenja** | | |
| 1. Razlikovati ulogu probavnog i dišnog sustava u metabolizmu ljudskog tijela | | |
| 1. Razlikovati transportnu i imunološku ulogu krvožilnog i limfnog sustava | | |
| 1. Razlikovati načine odstranjivanja štetnih proizvoda metabolizma | | |
| 1. Razlikovati građu i funkciju organa živčanog sustava | | |
| 1. Objasniti utjecaj hormona na rad svih organskih sustava | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav za ovaj skup ishoda učenja istraživačka nastava.  Nastavnik uz pomoć suvremene obrazovne tehnologije (3D modela, interaktivnih atlasa ljudskog tijela, računalnih simulacija/animacija i dr.), plakata i atlasa ljudskog tijela interaktivno uvodi polaznika u osnove građe ljudskog tijela, s osobitim naglaskom na probavni, dišni, krvožilni, limfni, imunološki i živčani sustav te njihove funkcije i uloge. Polaznici nakon teorijskog uvoda nastavnika istražuju građu i funkciju organskih sustava čovjeka te prezentiraju rezultate svog rada. Polaznici sudjeluju u izradama plakata, prezentacija, videa i modela dijelova ljudskog tijela koji se koriste za demonstraciju stečenih znanja nakon svake obrađene tematske cjeline.  Pri ostvarivanju ishoda učenja naglasak se stavlja na aktivno sudjelovanje polaznika.  Nastavnik usmjerava polaznike, prati njihov napredak, prilagođava ritam i sadržaj polaznicima te potiče njihov samostalni rad. Vrednovanje se provodi kontinuirano, prema unaprijed i jasno zadanim kriterijima. | | |
| **Nastavne cjeline/teme** | Dišni sustav  Probavni sustav  Krvožilni sustav  Mokraćno-spolni sustav  Nadzorni sustavi – živčani, endokrini, osjetilni | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno te na osnovi projektnog zadatka i/ili demonstracijom. Način i primjer vrednovanja skupa ishoda učenja su samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i odgojno-obrazovne skupine.  **Prijedlog istraživačkog zadatka:**  Polaznici istražuju zadatke od 1. – 7. služeći se literaturnim/internetskim izvorima. Rezultate istraživanja prezentiraju izradom seminarskog rada, prezentacije ili video uratka. Nastavnik vrednuje rezultate rada prema unaprijed određenim kriterijima definiranima rubrikom za vrednovanje zadatka.   1. Navesti pet organa ljudskog organizma koje smatrate najvažnijima za njegovo funkcioniranje. Uz svaki navedeni organ napišite zbog čega pripada u skupinu najvažnijih organa. Usporedite svoj odgovor s drugim plaznikom/polaznicima. Koliko imate istih odgovora? Raspravite međusobno važnost organa koji nisu zajednički i napravite zajedničku listu. 2. Skicirati ljudski lik i razmjestiti odabrane organe na njihove pozicije (upišite pojam ili skicirajte organ). Provjeriti u dodatnoj literaturi ili na internetu jeste li točno razmjestili odabrane organe. 3. Da bi organizam funkcionirao kao cjelina, organi trebaju biti međusobno povezani u cjelinu. Navesti kojim organskim sustavima pripadaju odabrani organi. 4. Živčani i endokrini sustav upravljaju radom svih organa i organskih sustava u ljudskom tijelu kako bi se održala homeostaza. Opisati kako se održava homeostaza, npr. probavnog sustava. U opisu navesti: a) namirnice/tvari koje su nužne za normalan rad probavnog sustava; b) glavne dijelove probavnog sustava počevši od usta i njihove uloge u probavi hrane; c) ulogu navedenih namirnica/tvari u održavanju homeostaze organizma. 5. Metaboličke reakcije koje sudjeluju u održavanju homeostaze događaju se na razini stanice. Povezati dijelove eukariotske stanice s njihovim ulogama: Mitohondrij provodi stanično disanje kojim stanica dobiva potrebnu energiju. Jezgra upravlja radom stanice i nosi genetičku uputu. Golgijevo tijelo sakuplja različite tvari iz stanice i „pakira“ ih u mjehuriće. 6. Navesti aktivnost koja zahtijeva malo i aktivnost koja zahtijeva puno energije. Što će se dogoditi u slučaju da osoba koja uglavnom provodi vrijeme baveći se energetski nezahtjevnom aktivnošću unosi u svoj organizam previše namirnica poput grickalica, slatkih sokova i slatkiša? Navedite jednu posljedicu koju takva životna navika može imati na jedan od glavnih organa ljudskoga organizma. 7. Mladi ljudi često konzumiraju energetske napitke kako bi mogli izdržati određene napore. Proučiti sastav energetskog napitka. Koje tvari pomažu u održavanju budnosti? Istražiti zbog čega. Koje tvari mogu biti rizici za zdravlje osobe koja prečesto konzumira takve napitke? Koje osobe ne smiju konzumirati energetske napitke?   **Prijedlog rubrike za vrednovanje istraživačkog zadatka:**   |  |  |  |  | | --- | --- | --- | --- | | Odgovor na pojedino pitanje: | Izvrsno (3 boda) | Dobro (2 boda) | Zadovoljavajuće (1 bod) | | 1. | Navedeno je pet organa i uz većinu organa točno je opisana njihova funkcija i važnost za normalno funkcioniranje ljudskog organizma. | Navedeno je pet organa, važnih za normalno funkcioniranje ljudskog organizma, ali njihove funkcije su djelomice pogrešno opisane. | Navedeno je pet organa važnih za normalno funkcioniranje ljudskog organizma, ali uz njih nema opisa njihovih funkcija. | | 2. | Na skicu ljudskog organizma točno su raspoređeni svi organi. | Na skicu ljudskog organizma točno je raspoređena većina organa. | Na skicu ljudskog organizma točno su raspoređena samo dva organa. | | 3. | Uz svaki organ točno je naveden organski sustav kojem pripada. | Uz većinu organa točno su navedeni organski sustavi kojima pripadaju. | Samo uz dva organa točno su navedeni organski sustavi kojima pripadaju. | | 4. | U opisu su točno navedene namirnice koje su nužne za normalan rad probavnog sustava, glavni dijelovi probavnog sustava i njihove uloge te su većinom točno navedene uloge navedenih namirnica u održavanju homeostaze. | U opisu su većinom točno navedene namirnice koje su nužne za normalan rad probavnog sustava, glavni dijelovi probavnog sustava i njihove uloge te je za dio namirnica točno navedena njihova uloga u održavanju homeostaze. | U opisu su većinom točno navedene namirnice koje su nužne za normalan rad probavnog sustava i glavni dijelovi probavnog sustava, ali uloge organa i uloge namirnica u održavanju homeostaze su pogrešno opisane. | | 5. | Točno su povezani dijelovi stanice sa svojim ulogama. | Većina dijelova stanice točno je povezana sa svojim ulogama. | Samo je jedan dio stanice točno povezan sa svojom ulogom. | | 6. | Navedene su aktivnosti koje zahtijevaju malo i puno energije te su točno opisane posljedice nepravilne prehrane. | Navedene su aktivnosti koje zahtijevaju malo i puno energije te su uglavnom točno opisane posljedice nepravilne prehrane. | Navedene su aktivnosti koje zahtijevaju malo i puno energije. | | 7. | Navedene su tvari koje u energetskim napitcima pomažu u održavanju budnosti i uglavnom točan opis njihovog djelovanja s potencijalnim rizicima te je navedeno koje osobe ne smiju konzumirati energetske napitke. | Navedene su tvari koje u energetskim napitcima pomažu u održavanju budnosti i djelomično točan opis njihovog djelovanja te je navedeno koje osobe ne smiju konzumirati energetske napitke. | Navedene su tvari koje u energetskim napitcima pomažu u održavanju budnosti. |   Način bodovanja:   |  |  | | --- | --- | | Izvrsno | 17 – 21 boda | | Dobro | 12 – 16 bodova | | Zadovoljavajuće | 7 – 11 bodova | | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Kozmetička procjena stanja kože, 2 CSVET** |
| **Ishodi učenja** | | | |
| 1. Razlikovati građu i ulogu kože | | | |
| 1. Razlikovati opće promjene i reakcije na koži | | | |
| 1. Razlikovati infekcijske bolesti kože i njezinih adneksa | | | |
| 1. Razlikovati reakcijske bolesti kože | | | |
| 1. Razlikovati dermatološke promjene kože i vezivnog tkiva | | | |
| 1. Razlikovati bolesti krvnih žila | | | |
| **Dominantan nastavni sustav i opis načina ostvarivanja SIU** | | | |
| Dominantni nastavni sustav je heuristička nastava.  Nastavnik polaznike upoznaje s osnovnim teorijskim postavkama vezane uz građu i ulogu kože te općim promjenama i reakcijama na koži, bolestima kože, njezinih adneksa i krvnih žila, dermatoloških promjena kože i vezivnog tkiva. Polaznicima se kroz projektne zadatke / radne situacije / istraživački rad postepeno omogućuje razvoj kompetencija potrebnih za procjenu stanja kože kako bi se prepoznala kontraindikacija za kozmetički masažni tretman.  Vrednovanje se provodi kontinuirano, prema unaprijed i jasno zadanim kriterijima. | | | |
| **Nastavne cjeline/teme** | Građa i uloga kože  Eflorescencije  Bolesti kože uzrokovane bakterijama  Bolesti kože uzrokovane virusima  Bolesti kože uzrokovane gljivicama  Bolesti kože uzrokovane parazitima  Bolesti adneksa kože  Reakcije kože  Poremećaji u pigmentaciji kože  Poremećaji venske cirkulacije  Kontraindijacije za primjenu tehnika klasične ručne i vezivno-tkivne masaže | | |
| **Načini i primjer vrjednovanja skupa ishoda učenja** | | | |
| Ishodi učenja provjeravaju se pisano i/ili usmeno te na osnovi projektnog zadatka i/ili demonstracijom. Način i primjer vrednovanja skupa ishoda učenja su samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  **Prijedlog zadatka: Kozmetička procjena stanja kože**  Polaznici mogu raditi individualno u paru ili u skupini. Svakom polazniku /skupini zadaje se primjer iz stvarne radne situacije koji prikazuje dio kože klijenta (npr. leđa, nogu) koji je zahvaćen nekom dermatološkom promjenom ili bolešću. Polaznici istražuju zadani primjer te izrađuju prezentaciju/videozapis kojim predstavljaju rezultate svog rada.  Prezentacijom/videozapisom trebaju:   * prikazati 3D model kože, * navesti slojeve kože, * opisati i navesti ulogu podslojeva epidermisa, * opisati ulogu kože (zaštita, osjet, komunikacija, pohrana i izmjena tvari), * navesti adnekse kože, * opisati i analizirati primjer kože klijenta koji su dobili u radnom zadatku (procjeniti stanje kože), * obrazložiti indikacije/kontraindikacije za primjenu kozmetičkog masažnog tretmana.   Nastavnik vrednuje rezultate rada prema unaprijed određenim kriterijima definiranima rubrikom za vrednovanje zadatka. | | | |
| **Prilagodba iskustava učenja za polaznike/osobe s invaliditetom** | | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | | |

|  |  |  |  |
| --- | --- | --- | --- |
| **NAZIV MODULA** | **PRIMJENA KLASIČNE RUČNE MASAŽE I VEZIVNO-TKIVNE MASAŽE** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/9510>  <https://hko.srce.hr/registar/skup-ishoda-ucenja/detalji/9511>  <https://hko.srce.hr/registar/skup-ishoda-ucenja/detalji/13382> | | |
| **Obujam modula (CSVET)** | **6 CSVET**  SIU 4: Zaštita na radu u kozmetičkom salonu (1 CSVET)  SIU 5: Primjena radnih procedura u kozmetičkom salonu (1 CSVET)  SIU 6: Klasična ručna masaža i vezivno-tkivna masaža (4 CSVET) | | |
| **Načini stjecanja ishoda učenja (od –do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 25 sati (17 %) | 105 sati (70 %) | 20 sati (13 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznike usmjeriti na stjecanje znanja i vještina te samostalnosti i odgovornosti potrebnih za primjenu kozmetičkih masažnih tehnika lica i tijela (klasična ručna masaža i vezivno-tkivna masaža) temeljenih na znanjima o osnovama građe i fukcije ljudskog tijela uz primjenu pravila rada na siguran način, primjenu mjera osobne higijene i pravila zbrinjavanja otpada u kozmetičkom/masažnom salonu. Kroz modul se polaznici upoznaju s teorijskim i praktičnim znanjima o klasičnoj ručnoj masaži i njezinom fiziološkom učinku na ljudsko tijelo te indikacijama i kontraindikacijama za masažu. Polaznici će steći vještine pravilne primjene pojedinih pokreta i njihova povezivanja, poznavanje indikacija i kontraindikacija s obzirom na njihov odabir te, za siguran rad, pravilnog izbora kozmetičke opreme i kozmetičkih preparata za masažu te pravilne pripreme prostora i klijenta za masažu. Polaznici će provoditi parcijalnu masažu (pojedinih dijelova tijela) ili masažu cijeloga tijela, poštujući sva pravila u točno planiranom vremenu uz primjenu pravila poslovnog bontona u komunikaciji s klijentima. | | |
| **Ključni pojmovi** | *pravila zaštite na radu, opasnosti u radu, znakovi sigurnosti, utjecaj na okoliš i njegova zaštita, provedba higijenskih mjera, poslovni bonton, priprema za rad, klasična ručna masaža, vezivno-tkivna masaža, kozmetička oprema za masažu, kozmetički preparati za masažu* | | |
| **Oblici učenja temeljenog na radu** | Učenjem temeljenom na radu stječu se specifična znanja i vještine potrebne za samostalan, siguran i odgovoran rad u primjeni tehnika klasične ručne masaže i vezivno-tkivne masaže prema pravilima struke uz primjenu poslovnog bontona.  Učenje temeljeno na radu provodi se u praktikumu za masažu / masažnom salonu, opremljenom prema propisanim standardima u ustanovi i/ili kod poslodavca.  Polaznik samostalno izvodi hvatove zadanih tehnika klasične ručne i vezivno-tkivne masaže u zadanom vremenu u simuliranim i/ili stvarnim radnim situacijama.  Tijekom učenja temeljenog na radu razvija se kreativnost polaznika, suvremeni pristup izvođenju kozmetičkih masažnih tehnika te razvija pozitivan stav o zbrinjavanju otpada proizvedenog u radu masažnog salona. | | |
| **Literatura i specifična nastavna sredstva potrebna za realizaciju modula** | Stručna literatura:   1. Zdenka Bošnjak: Kozmetičke masažne tehnike. Pučko otvoreno učilište Zagreb, Zagreb, 2023. 2. Clare Maxwell-Hudson: Masaža za opuštanje, Cankarjeva založba, 1990. 3. Kavanagh, W.: Osnove masaže. Profil, Zagreb, 2010. 4. Melita Tomašević.: Užitak masaže. Marijan tisak, Split, 2004. 5. E. Halepović Đečević, D. Kaliterna: Primijenjena kozmetika, Medicinska knjiga, 2012. 6. Podjela masaže (Izzi obrazovni materijali, Profil – Klett):   <https://hr.izzi.digital/DOS/426727/426784.html>   1. Masažne tehnike (Izzi obrazovni materijali, Profil – Klett):   <https://hr.izzi.digital/DOS/426727/426788.html>   1. Fiziološki učinci masaže (Izzi obrazovni materijali, Profil – Klett):   <https://hr.izzi.digital/DOS/426727/426785.html> | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Zaštita na radu u kozmetičkom salonu, 1 CSVET** |
| **Ishodi učenja** | | |
| 1. Primijeniti pravila zaštite na radu | | |
| 1. Razlikovati opasnosti u radu s kozmetičkim proizvodima | | |
| 1. Prepoznati opasnosti u radu s aparatima i uređajima u kozmetičkom salonu | | |
| 1. Pravilno postupiti u slučaju požara | | |
| 1. Opisati znakove sigurnosti u radnom prostoru | | |
| 1. Pridonositi smanjenju utjecaja kozmetičkog salona na onečišćenje okoliša | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Polaznicima se putem projektnih zadataka / radnih situacije / istraživačkog rada omogućuje razvoj kompetencija potrebnih za identificiranje pravila zaštite na radu i situacija u kojima se ta pravila primjenjuju s ciljem sprječavanja ozljeda na radu.  Nastavnik upoznaje polaznike s osnovama pravila zaštite na radu u kozmetičkom/masažnom salonu te znakovima sigurnosti u radnom prostoru. Opisuje opasnosti u radu s kozmetičkim preparatima, aparatima i uređajima koji se koriste u masažnom salonu. Upoznaje polaznike s pravilnim postupcima u slučaju požara u salonu. Demonstrira pravilan način rukovanja preparatima, aparatima i uređajima te korištenje zaštitne odjeće i opreme. Opisuje i demonstrira postupke koji pridonose smanjenju utjecaja kozmetičkog salona na onečišćenje okoliša (pravilno odlaganje otpada iz radnog procesa masažnog salona).  Nakon svake cjeline polaznicima se zadaje zadatak primjene određene procedure u simuliranoj radnoj situaciji, potiče ih se na samostalno zaključivanje i predlaganje najprimjerenijih postupaka u zadanim situacijama. Nastavnik nadzire, vodi i upućuje polaznike prilikom izvođenja zadataka u ustanovi kao i u stvarnom radnom okruženju.  Vrednovanje se provodi kontinuirano, prema unaprijed i jasno zadanim kriterijima. | | |
| **Nastavne cjeline/teme** | Pravila zaštite na radu  Opasnosti u radu s kozmetičkim proizvodima  Opasnosti u radu s aparatima i uređajima u kozmetičkom salonu  Postupanje u slučaju požara  Sigurnost i zaštita zdravlja pri radu u kozmetičkom salonu  Zaštita radnog okoliša | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).  Način i primjer vrednovanja skupa ishoda učenja je samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  **Opis radne situacije:**  Prilikom rada u masažnom salonu dogodio se požar uslijed rada s grijačem za masažno ulje. Što je potrebno učiniti kako bi se poštivali propisi rada na siguran način?  **Zadatak 1**: Za zadanu situaciju požara u masažnom salonu predložiti postupke zaštite na radu i zdravlja ljudi korištenjem osobnih zaštitnih sredstava. Za zadanu situaciju opisati:   * propisani postupak zaštite pri radu * potrebnu zaštitnu opremu, odjeću i obuću * protokol zaštite od požara uz dodatnu demonstraciju * postupak zaštite od udara električne struje   **Zadatak 2**: Demonstrirati ponašanje u slučaju elementarne nepogode.  **Zadatak 3:** Obrazložiti opasnosti koje mogu nastupiti u radu s kozmetičkim aparatima i preparatima u masažnom salonu.  Nakon isteka vremena za izradu zadatka potrebno je predstaviti rezultate rada. Vrednovanje se provodi prema unaprijed zadanim kriterijima. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Primjena radnih procedura u kozmetičkom salonu, 1 CSVET** |
| **Ishodi učenja** | | |
| 1. Prezentirati kozmetičke usluge i proizvode s obzirom na njihove karakteristike i mogućnost upotrebe | | |
| 1. Primijeniti mjere osobne higijene, održavanja čistoće i urednosti radnog prostora | | |
| 1. Primijeniti aktivnosti koje su potrebne za redovan rad kozmetičkog salona | | |
| 1. Primijeniti pravila poslovnog bontona u komunikaciji s klijentima, suradnicima i nadređenima | | |
| 1. Primijeniti aktivnosti pripreme prostora, polaznika i klijenta za kozmetički tretman | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav je učenje temeljeno na radu.  Polaznicima se putem projektnih zadataka / radnih situacija / istraživačkog rada omogućuje razvoj kompetencija potrebnih za neometano obavljanje radnih zadataka uz poštivanje osnovnih pravila u pripremi radnog mjesta, savladavanje radnih procedura i procesa i samostalnoj pripremi i odgovornom radu.  Nastavnik uvodno upoznaje polaznike s osnovama profesionalne komunikacije s klijentom prilikom prijema klijenta, konzultacija, prezentacije dodatnih usluga, tijekom izvođenja tretmana i otpremanja klijenta. Opisuje i demonstrira primjenu mjera osobne higijene kozmetičkog masera te demonstrira načine i procedure održavanja urednosti čistoće radnog prostora i opreme.  Nastavnik polaznicima daje jasne upute za istraživački rad u okviru vođenog procesa učenja i poučavanja.  Nakon provedenog vođenog procesa učenja i poučavan, polaznici će u praktikumu za masažu u ustanovi ili u masažnom salonu kod poslodavca provoditi radne procese u skladu sa standardima kvalitete rada. U simuliranim radnim situacijama polaznici igrom uloga klijent/maser izvode radne procedure uz prikladnu poslovnu komunikaciju. Mentor organizira i usmjerava aktivnosti polaznika te ih potiče na primjenu stečenih znanja i vještina potrebnih za organizaciju rada i rad u masažnom salonu.  Vrednovanje se provodi kontinuirano, prema unaprijed i jasno zadanim kriterijima. | | |
| **Nastavne cjeline/teme** | Vrste kozmetičkih usluga i proizvoda  Osobna higijena  Održavanje čistoće i urednosti radnog prostora u kozmetičkom/masažnom salonu  Radne obveze u kozmetičkom/masažnom salonu  Pravila ponašanja kozmetičara u kozmetičkom/masažnom salonu  Priprema prostora, polaznika i klijenta za kozmetički masažni tretman  Pravila profesionalne komunikacije s klijentom | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno te na osnovi projektnog zadatka i/ili demonstracijom. Način i primjer vrednovanja skupa ishoda učenja su samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  **Situacijski scenarij poučavanja – aktivnosti**   1. Opis radne situacije: Alisa je polaznica *Programa obrazovanja za stjecanje mikrokvalifikacije klasične ručne masažne tehnike.* Došao je prvi dan njezina odlaska na učenje temeljeno na radu kod poslodavca, ali je zakasnila jer se prekasno probudila. Kad je stigla u masažni salon poslodavca, na njezinu su licu bili vidljivi tragovi šminke koju nije skinula večer prije i imala je preduge lakirane nokte. Kosa joj je bila neoprana i raspuštena. U ruci je držala samo kutu. 2. Polaznicima dodijeliti različite uloge tako da je jedna polaznica Alisa, a drugi je poslodavac.Neka bilježe svoja zapažanja o predstavljenoj situaciji. S polaznicima razgovarati o situaciji kašnjenja, nepripremljenosti za rad, neprimjerenu izgledu i stanju osobne higijene. Raspraviti o mogućim posljedicama. Polaznike uputiti na pravilnu osobnu i profesionalnu pripremu za posao što uključuje poštovanje radnog vremena i pripremu za rad, održavanje osobne higijene, uporabu čiste i uredne radne odjeće i obuće. Uputiti ih na moguće rizike za klijenta (zdravlje – mogućnost ozljeda i infekcija), poslovanje kozmetičkog salona (mogućnost kontaminacije radnog mjesta, loš dojam i mogući gubitak klijenata, narušavanje poslovnog ugleda kozmetičkog salona) i sebe kao budućeg kometičkog masera.Polaznici demonstriraju odgovarajuću osobnu i profesionalnu pripremu za posao.   **Formativno vrednovanje:** Praćenje aktivnosti polaznika koje uključuju pripremu rada, sudjelovanje u radu i suradnju**.** Vrednovanje od strane kolega i samovrednovanje sudjelovanja u aktivnostima osobne i profesionalne pripreme za posao**. Sumativno vrednovanje:** vrednovanje rješenja radnih zadataka pomoću unaprijed definiranih kriterija. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Klasična ručna masaža i vezivno-tkivna masaža, 4 CSVET** |
| **Ishodi učenja** | | | |
| 1. Istražiti razvoj kozmetičkih masažnih tehnika lica i tijela | | | |
| 1. Pripremiti kozmetičku osnovnu i pomoćnu opremu za masažu u skladu s radnim zadatkom | | | |
| 1. Pripremiti kozmetičke preparate za masažu u skladu s radnim zadatkom | | | |
| 1. Pripremiti prostor, polaznika i klijenta za kozmetičku masažu | | | |
| 1. Izvesti klasičnu ručnu masažu pojedinih dijelova tijela i cijelog tijela u zadanom vremenskom roku | | | |
| 1. Izvesti vezivno-tkivnu masažu pojedinih dijelova tijela u zadanom vremenskom roku | | | |
| **Dominantan nastavni sustav i opis načina ostvarivanja SIU** | | | |
| Dominantan nastavni sustav je učenje temeljeno na radu. Polaznicima se putem projektnih zadataka / radnih situacije / istraživačkog rada omogućuje razvoj kompetencija potrebnih za primjenu kozmetičkih masažnih tehnika lica i tijela (klasična ručna masaža i vezivno-tkivna masaža).  Nastavnik upoznaje polaznike s osnovama povijesnog razvoja masaže te značajem indikacija i kontraindikacija za primjenu klasičnih masažnih tehnika lica i tijela.  Demonstracija pokreta masažnih tehnika uz upute o pripremi radnog mjesta, važnosti položaja klijenta i masera prilikom masaže provodi se u simuliranim radnim situacijama u praktikumu za masažu ustanove uz aktivno sudjelovanje polaznika podijeljenih u uloge (klijenta i masera). Nastavnik demonstrira hvatove masažnih tehnika (klasičnih ručnih tehnika, relaksirajuće masaže) te njihov pravilan redoslijed izvođenja i uz navođenje specifičnosti svake od masažnih tehnika. Nakon svake cjeline (obrađene masažne tehnike) polaznicima se zadaje zadatak primjene određene tehnike u simuliranoj radnoj situaciji, potiče ih se na samostalno zaključivanje i predlaganje najprimjerenijih hvatova u zadanim situacijama, kao i intenzitet pojedine masažne tehnike. Nastavnik nadzire, vodi i upućuje polaznike prilikom izvođenja zadataka u ustanovi kao i u stvarnom radnom okruženju.  Vrednovanje se provodi kontinuirano, prema unaprijed i jasno zadanim kriterijima. | | | |
| **Nastavne cjeline/teme** | Razvoj kozmetičkih masažnih tehnika lica i tijela  Djelovanje masaže na ljudski organizam  Kontraindikacije za masažu  Kozmetička osnovna i pomoćna oprema za masažu  Kozmetički preparati za masažu  Priprema prostora, polaznika i klijenta za kozmetičku masažu  Postupak klasične ručne masaže  Postupak vezivno-tkivne masaže  Relaksirajuća masaža | | |
| **Načini i primjer vrjednovanja skupa ishoda učenja** | | | |
| Ishodi učenja provjeravaju se pisano i/ili usmeno te na osnovi projektnog zadatka i/ili demonstracijom. Način i primjer vrednovanja skupa ishoda učenja su samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  **Primjer vrednovanja:**   1. Navesti i opisati povijesni razvoj zapadnih i istočnih masažnih tehnika 2. Nabrojati i objasniti indikacije i kontraindikacije za primjenu specifične masažne tehnike 3. Demonstrirati pravilan redoslijed pokreta masaže 4. Izabrati kozmetičke pripravke za masažu tijela 5. Demonstrirati na modelu zadanu masažnu tehniku u zadanom vremenu   Polaznike podijeliti u parove na način da je jedan polaznik klijent, a drugi maser te im podijeliti radne zadatke masaže pojedinih dijelova tijela. Polaznicima naglasiti važnost pripreme prostora, kozmetičkog pribora i opreme te kozmetičkih pripravaka, pridržavanja osobne i profesionalne higijene i poslovnog bontona prije izvođenja svakog tretmana te ih uputiti u samostalnu pripremu navedenoga. Polaznici provode procjenu kože i mišića klijenta, demonstriraju pravilan način izvođenja pojedinih pokreta ručne klasične masaže te demonstriraju pravilan izbor smjera, ritma i pritiska pokreta za pojedine dijelove tijela. Tijekom izvođenja uputiti ih da pripaze na predviđeno vrijeme izvođenja masaže jer ista mora biti izvedena u zadanom vremenskom roku. Polaznike uputiti da u paru vježbaju svoj radni zadatak. Tijekom izvođenja masaže pratiti ih te ih aktivno i jasno usmjeravati. Polaznicima osigurati povratnu informaciju o izvođenju vježbe kroz vršnjačko vrednovanje. | | | |
| **Prilagodba iskustava učenja za polaznike/osobe s invaliditetom** | | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | | |

|  |
| --- |
| **\*Napomena:** Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |